**Beretning fra generalforsamling i Gørding Vandværk**

Sted: Gørding Idræts- og kulturcenter

Tid: Onsdag d. 28 februar 2018 kl. 19:30

Deltagere: Bestyrelsen v. Allan, Vagn, Andy, Susanne, afbud fra Erik

Revisor: Jannie

Andelshavere: 9 stk.

**1.**

Arne Clausen blev valgt som ordstyrer og konstaterede, at generalforsamlingen var rettidig indkaldt.

Herefter blev ordet givet til formand Allan Mølgaard til aflæggelse af årets beretning.

**2.**

Allan bød velkommen til Gørding Vandværks årlige generalforsamling.

# Beretning for Gørding Vandværk A.m.b.a.

# Hovedaktiviteter for Gørding vandværk.

Formålet med at drive vandværket er at overholde forsyningsloven, sikre at vandkvaliteten er god og mængden er tilstrækkelig. Holde driftsomkostningerne nede og henlægge til fornyelser samt at varetage forbrugernes spørgsmål.

# Udvikling i aktiviteter og økonomiske forhold.

Gørding Vandværk har i 2017 fremstillet 157.200 m³ vand,

modtaget 68.700 m³ fra Bjøvlund.

Faktureret 223.200 m³,

brugt til skyllevand efter måler 2.700 m³,

Kvaliteten af det udpumpede vand er generelt god. PH værdien og vandets hårdhedsgrad ved seneste målinger udgør henholdsvis PH 7,6 og hårdheden 12. Så vandkvaliteten opfylder miljøkontrollens krav.

Der har været en ny tilslutning i 2017, og der er frakoblet 0. Dermed er nu i alt 890 forbruger tilsluttet Gørding Vandværk.

Der fortsættes stadig med afværgeboringen, pga. af benzen forureningen.

Årets resultat efter henlæggelser er på 280.000,00 kr.

# Fremtiden for Gørding vandværk.

2018 bliver det år hvor vi sætter 2 rækker solceller mere op ved siden af vandværket. Dermed forventer vi at kunne producere 75 % af eget forbrug. Gørding Vandværk har datterselskabet, Risagervej 4, som kører selvstændig for at vi kan producere den mængde strøm. Dertil er der lavet en samarbejdsaftale – afregningspris – på 0,75 kr. pr. kWh (eksklusiv elafgift) – Udarbejdet fra elproduktion 2017. dvs. at strømmen købes af risagervej 4 og forbruges af vandværket.

Ved Konvertering af gæld til egenkapital på Risagervej undgås en eventuel diskussion med SKAT omkring forrentning af mellemværendet. Og kan altid udloddes som udbytte til Gørding Vandværk A.m.b.a. såfremt der skulle komme overskydende likviditet uden renter.

Vi forbruger strømmen fra solcellerne i dagtimerne, og bjøvlund vandet hentes i de mørke timer for optimal udnyttelse.

På baggrund af de forureninger vi har set rundt omkring ved andre vandværker, hvor der opstår problemer med nedstøbte betontanke, er det besluttet at købe og opsætte nye rustfrie rentvandstanke. Dette er for at sikre kvaliteten af vores vand i fremtiden. Vi vil dog stadigt fortsætte med betontanke samtidig, men får den mulighed at kunne lukke den af hvis det bliver nødvendigt.

Der blev tidligt i året 2018 indledt en dialog med Jernved Vandværk som desværre har en forurening med sprøjtegift. De er derfor nødsaget til at finde alternativer. Vi vil som det nærmeste vandværk have den mulighed at kunne levere og forsyne Jernveds borgere.

Vi fortsætter med at renoveringen af ledningsnettet. I år bliver det Åvænget, Toften, Kirkevej, Dr Jensens Alle og Gl Møllevej.

Iht. Loven skal vi som selskab kører efter ”hvil i sig selv” princippet, hvilket betyder, at der ikke må være over- eller underskud i værket. Som bestyrelse skal vi lave en opgørelse at værdien på vores værk og ledninger, dertil også investeringsplaner for de næste 10 år frem. Så vi går igen et spændende år i møde.

Prisen på vand fra Bjøvlund 2018 er prissat til 1,03,-/ m³

hvorimod prisen i 2017 var på 1,36.-/ m³

dette er et prisfald på 33 øre m³

Vi har i 2018 fastholdt vandprisen pr. m3 til 4,50 kr. og miljøafgiften er fast 6,37 kr. (statsafgift)

Ellers forventer vi i bestyrelsen et tilfredsstillende resultat i det kommende regnskabsår.

Så skal der være en tak til bogholder, bestyrelsen, revisorerne og vandværkspasser for godt samarbejde.

Beretningen blev godkendt.

Der blev spurgt til prisfald vedr. køb af vand fra Bjøvlund:

Der blev henvist til ”hvil i sig selv” princippet.

**3.**

Jannie fra revisor Jørn M. Schmidt fremlagde det reviderede regnskab, der blev godkendt uden bemærkninger.

**4.**

Jannie fra revisor Jørn M. Schmidt fremlagde budgetforslaget for 2017, der blev godkendt uden

bemærkninger.

**5.**

Der var ingen indkomne forslag.

**6.**

Bestyrelsen: Allan, Vagn, Andy, Susanne og Erik blev genvalgt.

Suppleanter: John Baun og Erik Madsen blev genvalgt.

**7.**

Statsaut. revisor: Jannie M. Hansen fra Jørn M. Schmidt blev genvalgt.

Interne revisor: Laila og Jette blev genvalgt.

**8.**

Der blev spurgt til samarbejdet med Bjøvlund: Forløber fint.

Der blev ligeledes spurgt til om vi er i forhandling med Jernved vandværk: Jernved vender tilbage.

Fra formanden lød der en tak til de fremmødte.

Herefter takkede ordstyrer for god ro og orden og erklærede generalforsamlingen for afsluttet.